उन्होंने बताया कि 6 नए पर्यटन सर्किट बनने के साथ ही ऐसे 10 सर्किटों में काम हो रहा है। कैलाश मानसरोवर के पैदल मार्ग में जहां संभव होगा मोटर मार्ग बनाए जाएंगे। इन मार्गो में हैलीकाप्टर से छोटे वाहन पहुंचाए जाएंगे। सीएम ने कहा कि कोसी व पनार के जलागम क्षेत्र में एक लाख तालतलैया बनाने का लक्ष्य रखा गया है। ग्रामीण क्षेत्र में अपने खेतों में फलदार व चारा प्रजाति के पेड़ लगाने वालों को तीन साल बाद एक बार 300 रुपये प्रति पेड़ की दर से बोनस दिया जाएगा। कहा कि नैनीताल व मसूरी उनकी प्राथमिकता में शुमार है यहां के विकास के लिए लगातार मॉनीटरिंग की जा रही है।